hotchpotch/miracl-hf-unified huggingface dataset:
জায়নামাজ
জায়নামাজ ( ' বহুবচন ', বা "musallah"; তুর্কি "seccade" বা "namazlık"; , "") হল নামাজের সময় মেঝেতে ব্যবহার করার গালিচা। এর উপর দাঁড়িয়ে নামাজ পড়া হয়। নামাজে জায়নামাজ বিছানো বাধ্যতামূলক নয়। নামাজের স্থলের ধুলো থেকে রক্ষার জন্য এর ব্যবহার রয়েছে। নামাজের স্থান পবিত্র থাকা নামাজের অন্যতম ফরজ। সে মোতাবেক জায়নামাজকেও পবিত্র থাকতে হয়। এটির আকার এমনভাবে তৈরী করা হয় যাতে মুসল্লিরা স্বচ্ছন্দে নামাজ আদায় করতে পারে। জায়নামাজ এক বা একাধিক ব্যক্তির উপযোগী করে তৈরী করা হয়। একাধিক ব্যক্তির ব্যবহার উপযোগী জায়নামাজ সাধারণত মসজিদ, ঈদগাহ এমন বড় আকারের জামায়াতে ব্যবহৃত হয়। অন্যদিকে এক ব্যক্তির ব্যবহার উপযোগী জায়নামাজ ব্যক্তিগত ভাবে ব্যবহৃত হয়।
অলংকরণের জন্য জায়নামাজে অনেক রকম নকশা থাকে। এতে বিভিন্ন লতাপাতা, ফুল ইত্যাদি অপ্রাণীবাচক নকশা অঙ্কন করা হয়। এছাড়াও মসজিদের ছবিও নকশায় ব্যবহৃত হয়। অনেক সময় মেহরাবের ছবি জায়নামাজের অঙ্কিত হয়। সেক্ষেত্রে জায়নামাজ বিছানোর সময় মেহরাবের উপরের দিক কিবলার দিকে করে রাখা হয়। জায়নামাজ ইসলামি সংস্কৃতির অন্যতম নিদর্শন।
তিনি বলেনঃ আল্লাহ'র রাসূল সাল্লাল্লাহু ‘আলাইহি ওয়া সাল্লাম একদা একটি কারুকার্য খচিত চাদর গায়ে দিয়ে সালাত আদায় করলেন। আর সালাতে সে চাদরের কারুকার্যের প্রতি তাঁর দৃষ্টি পরল। সালাত শেষে তিনি বললেনঃ এ চাদরখানা আবূ জাহমের নিকট নিয়ে যাও, আর তাঁর কাছ হতে আমবিজানিয়্যাহ (কারুকার্য ছাড়া মোটা চাদর) নিয়ে আস। এটা তো আমাকে সালাত থেকে অমনোযোগী করে দিচ্ছিল। হিশাম ইবনে ‘উরওয়া (রহঃ) তাঁর পিতা হতে এবং তিনি ‘আয়িশা (রাঃ) হতে বর্ণনা করেন যে, নবী সাল্লাল্লাহু ‘আলাইহি ওয়া সাল্লাম বলেছেনঃ আমি সালাত আদায়ের সময় এর কারুকার্যের প্রতি আমার দৃষ্টি পড়ে। তখন আমি আশংকা করেছিলাম যে, এটা আমাকে ফিতনায় ফেলে দিতে পারে।
‘আয়িশা (রাঃ)-এর নিকট একটা বিচিত্র রঙের পাতলা পর্দার কাপড় ছিল। তিনি তা ঘরের একদিকে পর্দা হিসেবে ব্যবহার করছিলেন। নবী সাল্লাল্লাহু ‘আলাইহি ওয়া সাল্লাম বললেনঃ আমার সামনে থেকে তোমার এই পর্দা সরিয়ে নাও। কারণ সালাত আদায়ের সময় এর ছবিগুলো আমার সামনে ভেসে ওঠে।
ছন্ন
ছন্ন () বা ছন্দক () সিদ্ধার্থ গৌতমের সারথি ছিলেন। পরবর্তীকালে তিনি বৌদ্ধ সংঘে যোগদান করে অর্হত হন।
ছন্ন শাক্য প্রজাতন্ত্রের প্রধান শুদ্ধোধনের একজন পরিচারিকার পুত্র ছিলেন। প্রথম জীবনে দুঃখ ও কষ্ট থেকে দূরে প্রাসাদের বিলাসপূর্ণ জীবনযাপনের পর উনত্রিশ বছর বয়সেশুদ্ধোধনের পুত্র সিদ্ধার্থ গৌতম তাঁর সারথি ছন্নকে নিয়ে প্রাসাদ থেকে প্রথমবার ভ্রমণে বেরোন। পথে তিনি একজন বৃদ্ধ মানুষ, একজন অসুস্থ মানুষ, একজন মৃত মানুষ ও একজন সন্ন্যাসীকে দেখতে পান। সাংসারিক দুঃখ কষ্টে সম্পূর্ণ অনভিজ্ঞ সিদ্ধার্থ তাঁর সারথি ছন্নকে এঁদের প্রসঙ্গে জিজ্ঞেস করলে, ছন্ন তাঁকে বুঝিয়ে বলেন যে সকল মানুষের নিয়তি যে তাঁরা একসময় বৃদ্ধ, অসুস্থ হয়ে মৃত্যুমুখে পতিত হবে। মুণ্ডিতমস্তক পীতবর্ণের জীর্ণ বাস পরিহিত সন্ন্যাসী সম্বন্ধে ছন্ন তাঁকে বলেন, যে তিনি মানুষের দুঃখের জন্য নিজ গার্হস্থ্য জীবন ত্যাগ করেছেন, তিনিই সন্ন্যাসী। এই নূতন অভিজ্ঞতায় বিষাদগ্রস্ত সিদ্ধার্থ বাধর্ক্য, জরা ও মৃত্যুকে জয় করার জন্য বদ্ধপরিকর হয়ে একজন সন্ন্যাসীর জীবনযাপনের সিদ্ধান্ত নেন। সংসারের প্রতি বীতরাগ সিদ্ধার্থ এক রাত্রে ঘুমন্ত স্ত্রী, নবজাত পুত্র, পরিবারকে নিঃশব্দ বিদায় জানিয়ে প্রিয় অশ্ব কন্থক ও সারথি ছন্নকে নিয়ে প্রাসাদ ত্যাগ করেন। প্রাসাদ থেকে বেরিয়ে বনের শেষ প্রান্তে পৌঁছে রাজবস্ত্র ত্যাগ করে তলোয়ার দিয়ে তাঁর লম্বা চুল কেটে মুণ্ডিতমস্তক হন। এরপর ছন্নের অনুরোধকে উপেক্ষা করে তাঁকে বিদায় জানিয়ে সিদ্ধার্থ রাজগৃহের উদ্দেশ্যে যাত্রা করেন। ছন্ন সিদ্ধার্থের অলঙ্কার ও রাজনস্ত্র নিয়ে কপিলাবস্তু ফিরে এলে উদ্বিগ্ন শুদ্ধোধন সিদ্ধার্থের খোঁজে সৈন্য পাঠাতে চাইলে ছন্ন সিদ্ধার্থের স্থির প্রতিজ্ঞার কথা স্মরণ করে তাঁকে বারণ করেন।
পরবর্তীকালে সিদ্ধার্থ গৌতম বুদ্ধত্ব লাভ করে শুদ্ধোধনের আমন্ত্রণে কপিলাবস্তু শহরে এলে ছন্ন তাঁকে অনুসরণ করে সংসার ত্যাগ করে সংঘজীবনে যোগ দেন। কিন্তু পূর্বজীবনে গৌতম বুদ্ধের প্রিয়পাত্র হওয়ায় তিনি ভিক্ষুজীবনে তাঁর অহঙ্কার ত্যাগ করতে অসমর্থ হন। কোশাম্বী রাজ্যের ঘোষিতাশ্রমে তিনি একটি অপরাধ করে অস্বীকার করায় গৌতম বুদ্ধ উখ্খেপনিয়-কম্ম আরোপ করে তাঁর সংঘজীবনের ওপর নিষেধাজ্ঞা জারি করেন। পরে ছন্ন তাঁর কাছে ক্ষমা প্রার্থনা করলে তাঁকে সংঘ জীবনে ফিরিয়ে আনা হয়। ধম্মপদত্থকথা অনুসারে, গৌতম বুদ্ধের বারংবার সাবধানবাণী সত্ত্বেও সারিপুত্ত ও মোগ্গলনের সঙ্গে ছন্ন দুর্ব্যবহার করার কারণে গৌতম বুদ্ধ ছন্নের জন্য ব্রহ্মদণ্ড নামক নৈতিক শাস্তি করার জন্য আনন্দকে নির্দেশ দেন। গৌতম বুদ্ধের মৃত্যুর পর প্রথম বৌদ্ধ সঙ্গীতি আহ্বান করা হলে, সেখানে ছন্নের ওপর ব্রহ্মদণ্ড আরোপ করে তাঁকে সংঘ থেকে বহিষ্কার করা হয়। এই সংবাদে ছন্ন অনুতপ্ত হয়ে অর্হত হিসেবে গণ্য হন।
টনি জা
জাপানোম ইয়েরুম (), বা তাতচাকোর্ন ইয়েরুম () বা ফানোম ইয়েরুম (; ) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি টনি জা নামে পরিচিত, এবং থাইল্যান্ডে জা ফানোম () নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান। তিনি তার ছবি "", "টম-ইয়ামন-গুং" , "", "ওং-বাক ৩" এবং "টম-ইয়ামন-গুং ২" ইত্যাদি চলচ্চিত্রে অভিনয়ের জন্য বিখ্যাত।
আউদা আবু তায়ি
আউদা আবু তায়ি ( আনুমানিক ১৮৭৪ – ১৯২৪) ছিলেন আরব বিদ্রোহের সময় বেদুইন আরব গোত্র হাউইতাতের একজন শেখ বা নেতা। হাউইতাতদের বসতিস্থল বর্তমান সৌদি আরব/জর্ডান অঞ্চলে ছিল।
আরব বিদ্রোহে আউদা একজন গুরুত্বপূর্ণ ব্যক্তি ছিলেন। ব্রিটিশ কর্নেল টি ই লরেন্সের লেখা সেভেন পিলার্স‌ অব উইজডোম বইয়ের মাধ্যমে তিনি আরবের বাইরে পরিচিতি পান। এছাড়াও ডেভিড লিনের চলচ্চিত্র লরেন্স অব আরাবিয়াতে আউদা আবু তায়ির চরিত্র রয়েছে।
টি ই লরেন্সের বিবরণ অণুযায়ী হাউইতাতরা পূর্বে হাইলের আমির আল রশিদ পরিবারের অধীনস্থ ছিল। কিন্তু এসময় তারা বিভক্ত হয়ে পড়ে এবং আউদা গোত্রের পূর্বাঞ্চলীয় অংশের নিয়ন্ত্রণ পান। তিনি তার পিতার দাবিগুলো গ্রহণ করেছিলেন। আউদার পিতা হারব আবু তায়ি (? - ১৯০৪) পূর্বে আরার ইবনে জাজির সাথে নেতৃত্ব নিয়ে প্রতিযোগিতায় অবতীর্ণ হয়েছিলেন। আউদা ও তার ইবনে জাজি প্রতিপক্ষ আরারের সৎ ভাই আবতান হাউইতাতদের শক্তিকে পূর্বের কৃষি ও উট পালন থেকে অভিযানমূলক কাজের দিকে নিয়ে আসেন। ফলে গোত্রের সম্পদ বৃদ্ধি পায় তবে তারা মূলত যাযাবর জীবন অতীবাহিত করত। ১৯০৮ সালে একটি ঘটনার পর হাউইতাত ও উসমানীয় প্রশাসনের মধ্যে উত্তেজনা বৃদ্ধি পায়। এসময় কর দাবি করার জন্য পাঠানো দুইজন সেনা নিহত হয়। আউদার দাবি ছিল যে কর ইতোমধ্যে পরিশোধ হয়ে গিয়েছে।
আউদা আবু তায়িকে আরব বিদ্রোহের একজন বীর হিসেবে দেখা হয়। টি ই লরেন্স তার ব্যাপারে বলেছেন আউদা তার বেদুইন জীবন নিয়ে গর্বিত ছিলেন। লরেন্সের মতে আউদা ছিলেন উত্তর আরবের সবচেয়ে বড় যোদ্ধা। লরেন্স লিখেছেন যে:
"“তিনি জীবনকে একটি বীরত্বগাথা হিসেবে দেখতেন, এর সবগুলো ঘটনাই গুরুত্বপূর্ণ ছিল। তার সাথে সম্পর্কিত সব ব্যক্তিত্ব ছিল বীরত্বপূর্ণ, তার মন ছিল পুরনো দিনের অভিযানের উপর কবিতা ও যুদ্ধের মহাকাব্যিক গল্পে পরিপূর্ণ।”"
মরুভূমির ঐতিহ্য মোতাবেক আউদা তার আতিথেয়তা ও সৌজন্যতার জন্য পরিচিত ছিলেন। শতাধিক অভিযানে অর্জিত সম্পদ সত্ত্বেও তিনি দরিদ্র জীবন যাপন করতেন। কিংবদন্তি অণুযায়ী তিনি ৭৫ জন আরবকে লড়াইয়ে নিজ হাতে হত্যা করেছেন। উগ্র মেজাজের হলেও সর্বদা তার মুখে হাসি থাকত। ভয়াবহ হিসেবে পরিচিত হলেও তাকে ভদ্র, সোজাসাপ্টা, সৎ, উদার ও উষ্ণ হৃদয়ের বলে বর্ণনা করা হয়।
আউদা আবু তায়ি হেজাজ রেলওয়ের নিকটের মরুভূমিতে বসবাস করতেন। এই বিচ্ছিন্নতা তিনি প্রয়োজনীয় মনে করতেন কারণ কনস্টান্টিনোপলের দুইজন কর সংগ্রাহক নিহত হওয়ার পর তুর্কিরা তার মাথার দাম ঘোষণা করেছিল। তুর্কিদের মনোযোগ এড়ানোর জন্য ফয়সাল ও লরেন্সের এধরনের এলাকা দরকার ছিল। লরেন্স লিখেছেন, 
"“শুধু আউদা আবু তায়ির মাধ্যমেই আমরা গোত্রগুলোকে আমাদের পক্ষে মাআন থেকে আকাবায় নিয়ে যেতে পেরেছিলেন যাতে তারা আকাবা এবং এর পাহাড়ের তুর্কি গ্যারিসন দখল করতে আমাদের সাহায্যে আসে।”"
আউদার গোত্রের লোকেরা মরুভূমির সেরা যোদ্ধা হিসেবে খ্যাত ছিল। একারণে আরব বিদ্রোহে তার সমর্থন জরুরি ছিল। আউদা প্রথমে উসমানীয় সাম্রাজ্যের মিত্র ছিলেন। পরে তিনি ফয়সাল ও লরেন্সের পক্ষাবলম্বন করেন। তিনি আরব স্বাধীনতা আন্দোলনের একজন কড়া সমর্থক হয়ে উঠেছিলেন। পক্ষ বদল করলে তাকে আর্থিক সুবিধা দেয়ার প্রস্তাব তুর্কি কর্তৃপক্ষের কাছ থেকে করা হয়েছিল। কিন্তু তিনি তা প্রত্যাখ্যান করেন। আকাবা ও দামেস্কের পতনে তার গোত্রের উল্লেখযোগ্য ভূমিকা রয়েছে।
দামেস্কের আরব সরকারের পতনের পর আউদা মরুভূমিতে অবস্থান করতে থাকেন। বন্দী তুর্কি দাস শ্রমিকদের মাধ্যমে তিনি মাআনের পূর্বে আল জাফরে একটি প্রাসাদ নির্মাণ করান। তবে এটি সম্পন্ন হওয়ার আগে ১৯২৪ সালে তিনি মৃত্যুবরণ করেন।
ডেভিড লিনের লরেন্স অব আরাবিয়া চলচ্চিত্রে এন্থনি কুইন আউদা আবু তায়ি চরিত্রে অভিনয় করেছেন। ২০০৯ সালের কাতারি চলচ্চিত্র "আউদা আবু তায়িহ"তেও তার চরিত্র রয়েছে।
হিউ ম্যাসি
হিউ হ্যামন ম্যাসি (; জন্ম: ১১ এপ্রিল, ১৮৫৪ - মৃত্যু: ১২ অক্টোবর, ১৯৩৮) নিয়ার বেলফাস্ট এলাকায় জন্মগ্রহণকারী অস্ট্রেলিয়ার ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও তিনি জাতীয় দলের অধিনায়কত্ব করেন। হিউ ম্যাসি ঘরোয়া ক্রিকেটে নিউ সাউথ ওয়েলস দলের পক্ষাবলম্বন করেন। তাঁর পুত্র রবার্ট জন জ্যাক অলরাইট ম্যাসিও নিউ সাউথ ওয়েলসের অন্যতম ক্রিকেটার ছিলেন।
১৮৮২ সালের অ্যাশেজ সিরিজের ওভাল টেস্টে তাঁর ভূমিকা স্মরণীয় হয়ে আছে। পরবর্তীতে ফ্রেড স্পফোর্থের অবিস্মরণীয় বোলিং প্রদর্শনে খেলায় ফলাফল আসে। চার্লস ব্যানারম্যানের সাথে ব্যাটিং উদ্বোধনে নেমে মারকুটে ব্যাটসম্যান ম্যাসি মাত্র ৬০ বল খেলে ৪৭ মিনিটে ৫৫ রান তোলেন। এ রান সংগ্রহে তিনি নয়টি বাউন্ডারি মারেন। এরফলে তাঁর দল নাটকীয়ভাবে মাত্র ৭ রানের ব্যবধানে জয় পেয়েছিল। ১৮৮৪-৮৫ মৌসুমে ইংল্যান্ডের বিপক্ষে একটিমাত্র টেস্টে অধিনায়কত্ব করেন।
হেজাজ রেলওয়ে
হেজাজ রেলওয়ে () ছিল দামেস্ক থেকে মদিনা পর্যন্ত বিস্তৃত একটি ন্যারো গজ রেলপথ। এটি হেজাজ অঞ্চলের মধ্য দিয়ে অগ্রসর হয়। এছাড়াও হাইফার দিকে এর একটি শাখা ছিল। হেজাজ রেলওয়ে ছিল উসমানীয় রেলওয়ে নেটওয়ার্কের একটি অংশ। ইস্তানবুল থেকে দামেস্ক হয়ে মক্কা পর্যন্ত পৌছানোর জন্য এর নির্মাণ করা হয়। প্রথম বিশ্বযুদ্ধ শুরু হওয়ার কারণে মদিনার বেশি এর নির্মাণ সম্ভব হয়নি।
এই রেলপথ নির্মাণের মূল উদ্দেশ্য ছিল উসমানীয় খিলাফতের রাজধানী কনস্টান্টিনোপল থেকে ইসলামের পবিত্রতম শহর মক্কা পর্যন্ত যোগাযোগ সহজ করা। এছাড়াও উসমানীয় সাম্রাজ্যের দূরবর্তী
আরব প্রদেশের অর্থনৈতিক ও রাজনৈতিক অবস্থার উন্নয়ন ঘটানো এবং সামরিক বাহিনীর যোগাযোগ সহজ করা এর উদ্দেশ্য হিসেবে কাজ করে।
তারপর প্রথম বিশ্বযুদ্ধ শুরু হলে আরব বিদ্রোহরা ব্রিটিশদের পক্ষ অবলম্বন করে উসমানীয় খেলাফতের বিরুদ্ধে বিদ্রোহ করে।যুদ্ধে ব্রিটিশ অফিসার টি ই লরেন্স ও তাদের দালাল প্রথম ফয়সাল রেলপথটি ধ্বংস করে।
ভিন ডাইসেল
ভিন ডাইসেল (জন্ম জুলাই ১৮,১৯৬৭) একজন আমেরিকান অভিনেতা এবং চলচ্চিত্র নির্মাতা।তিনি তার অভিনয় শুরু করেন স্টিভ স্পিয়েল্বার্গ এর "সেভিং প্রাইভেট রায়ান"(১৯৯৮) এর মাধ্যমে। তিনি “রিডিক” ভূমিকায় “দা চরনিকল অব রিডিক ট্রিলজি”(২০০১-২০০৩) এবং “ডমিনিক টরেটো” ভূমিকায় “দা ফাস্ট এন্ড ফিউরিয়াস” সিরিজ (২০০১-বর্তমান) এর জন্য বিখ্যাত। উভয় সিরিজে তিনি প্রযোজক ছিলেন।
ডাইসেল "এক্সএক্সএক্স(২০০২)" এবং সিডনি লুমেট এর " ফাইন্ড মি গাল্টি" (২০০৬) এর জন্য তারকা খ্যাতি অর্জন করেন। এছাড়া তিনি "দা আয়রন জায়ান্ট" (১৯৯৯) এবং " গার্ডিয়ান অব দা গ্যালাক্সি"(২০১৪) তে কন্ঠ দিয়েছেন। চলচ্চিত্র নির্মাতা হিসাবে তিনি "স্ট্রেইস" ছবিতে পরিচালক, লেখক, প্রযোজক এবং অভিনেতা হিসাবে ভূমিকা রেখেছেন। এছাড়া তিনি “ওয়ান রেইস ফিল্ম”, “রেইস্ট্রাক রেকর্ড” এবং “টাইগার স্টুডিও” এর প্রতিষ্ঠাতা।
মহামায়া হ্রদ
মহামায়া হ্রদ বাংলাদেশের দ্বিতীয় বৃহত্তম কৃত্রিম হৃদ। এর আয়তন প্রায় ১১ বর্গ কিলোমিটার।
চট্টগ্রাম শহর থেকে ৪৫ কিলোমিটার উত্তরে ঢাকা-চট্টগ্রাম মহাসড়ক সংলগ্ন
চট্টগ্রামের মীরসরাই উপজেলার ৮ নম্বর দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার পূর্বে পাহাড়ের পাদদেশে এর অবস্থান।
এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে।
তত্কালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে পাউবো। তখনকার সময়ে সৌন্দর্য বর্ধনের জন্য মিরসরাই উন্নয়ন সংসদ নামের স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর পানি উন্নয়ন বোর্ড এবং মৎস্য বিভাগ পর্যায়ক্রমে এই হ্রদ প্রায় ৩০ টন পোনা অবমুক্ত করে।
মদিনার যুদ্ধ (১৮১২)
মদিনার যুদ্ধ শীর্ষক এই ঘটনা ১৮১২ সালে সংঘটিত হয়। আল সাফরার যুদ্ধের পর তুসুন পাশার বাহিনী মদিনার আশেপাশের বিদ্রোহী গোত্রগুলোর সাথে বোঝাপড়ায় লিপ্ত হয়। মুহাম্মদ আলি পাশা এসময় মদিনা পুনর্দখলের জন্য আহমেদ আগাকে ১০,০০০ জন সেনা দিয়ে তুসুনের বাহিনীকে সাহায্যের জন্য পাঠান। এই বাহিনী ১৮১২ সালের নভেম্বরে শহর জয় করতে সক্ষম। এতে ৬০০ সৌদি যোদ্ধা নিহত হয়।
আহমেদ হাসান আল-বকর
আহমেদ হাসান আল বকর (Arabic أحمد حسن البكر ""; ১ জুলাই ১৯১৪ – ৪ অক্টোবর ১৯৮২) ছিলেন ইরাকের চতুর্থ রাষ্ট্রপতি। ১৯৬৮ সালের ১৭ জুলাই থেকে ১৯৭৯ সালের ১৬ জুলাই তিনি এই দায়িত্বপালন করেন। তিনি বিপ্লবী আরব সোশ্যালিস্ট বাথ পার্টির অন্যতম নেতৃত্বস্থানীয় নেতা ছিলেন।
১৪ জুলাই বিপ্লবের মাধ্যমে রাজতন্ত্র উৎখাত করা হয়। এরপর আল বকর উপরে উঠে আসেন। নবগঠিত সরকারে আল বকর ইরাকি-সোভিয়েত সম্পর্ক বৃদ্ধিতে নিয়োজিত ছিলেন ১৯৫৯ সালে আল বকর ইরাকের সামরিক বাহিনী থেকে পদত্যাগ করতে বাধ্য হন। তৎকালীন সরকার তার বিরুদ্ধে সরকার বিরোধী কার্যকলাপের অভিযোগ করে। বাধ্যতামূলক অবসরের পর তিনি বাথ পার্টির ইরাকি অংশের সামরিক ব্যুরোর চেয়ারম্যান হন। এই পদের মাধ্যমে তিনি বাথিস্ট মতাদর্শের জন্য নতুন কর্মী সংগ্রহ করতে সক্ষম ছিলেন। রমজান বিপ্লবের মাধ্যমে প্রধানমন্ত্রী আবদুল করিম কাসেম ক্ষমতাচ্যুত হলে আল বকর প্রধানমন্ত্রী নিযুক্ত হন এবং পরবর্তীতে বাথ-নাসেরবাদি জোট সরকারের উপরাষ্ট্রপতি হন। এই সরকার একবছরের কিছু বেশি সময় টিকে ছিল। ১৯৬৩ সালের নভেম্বরে সংঘটিত অভ্যুত্থানে সরকার উৎখাত হয়।
১৯৬৩ সালে আরব সোশ্যালিস্ট বাথ পার্টি সরকার থেকে বহিষ্কৃত হলে আল বকর ও তার দল আত্মগোপনে থেকে কর্মকাণ্ড চালাতে থাকে। তারা সরকারের সমালোচক হয়ে উঠে। এসময় আল বকর বাথ পার্টির ইরাকি অংশের সেক্রেটারি জেনারেল (প্রধান) হন এবং সাদ্দাম হোসেনকে দলীয় সেলের উপনেতা নিয়োগ দেন। আল বকর ও তার বাথ পার্টি ১৯৬৮ সালে ১৭ জুলাই বিপ্লবের মাধ্যমে ক্ষমতায় আসে। অভ্যুত্থানের পর আল বকর বিপ্লবী কমান্ড কাউন্সিলের চেয়ারম্যান ও রাষ্ট্রপতি নির্বাচিত হন। তিনি সাদ্দাম হোসেনকে প্রধানমন্ত্রী হিসেবে নিয়োগ দেন।
তার শাসনামলে ইরাকে সমৃদ্ধি ছিল। অর্থনৈতিক অগ্রগতি বৃদ্ধি পায়। আরব বিশ্বে ইরাকের প্রভাব বৃদ্ধি পায় এবং জনসাধারণের জীবনমান উন্নত হয়। ভূমি সংস্কার করা হয় এবং সমতার ভিত্তিতে সম্পদ বণ্টন করা হয়। ১৯৭০ এর দশকের শেষের দিকে সাদ্দাম হোসেনের নির্দেশনায় সমাজতান্ত্রিক অর্থনৈতিক প্রতিষ্ঠা করা হয়েছিল। এই দশকে আল বকর ধীরে ধীরে সাদ্দাম হোসেনের কাছে ক্ষমতা হারিয়ে ফেলেন। সাদ্দাম হোসেন দলের ভেতরে ও রাষ্ট্রে নিজের অবস্থান শক্তিশালী করেছিলেন। ১৯৭৯ সালে আল বকর স্বাস্থ্যগত কারণে সকল দায়িত্ব থেকে অবসর নেন। তিনি ১৯৮২ সালে মৃত্যুবরণ করেন।
১৭ জুলাই বিপ্লব
১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে।
১৪ জুলাই বিপ্লব
১৪ জুলাই বিপ্লব বা ১৯৫৮ ইরাকি অভ্যুত্থান ১৯৫৮ সালের ১৪ জুলাই সংঘটিত হয়। এই বিপ্লবের মাধ্যমে ব্রিটিশ সমর্থনে প্রতিষ্ঠিত ইরাকের হাশেমি রাজতন্ত্রের অবসান হয়। রাজা দ্বিতীয় ফয়সাল, তার অভিভাবক যুবরাজ আবদুল্লাহ ও প্রধানমন্ত্রী নুরি আল সাইদ অভ্যুত্থানের সময় নিহত হন।
অভ্যুত্থানের মাধ্যমে ইরাকে প্রজাতন্ত্র প্রতিষ্ঠিত হয়। ১৯৫৮ সাল থেকে ২০০৩ সাল পর্যন্ত ইরাক কার্যতভাবে আরব জাতীয়তাবাদি ও একদলীয় রাষ্ট্র ছিল।
কাঁদুনে চা
কাঁদুনে চা (দ্বিপদ নাম:Leptospermum madidum) হচ্ছে "লেপ্টোস্পারমাম" গণের একটি উদ্ভিদ প্রজাতি। এটি ১৯৯২ সালে এ.আর. বিন কর্তৃক বর্ণিত। এর দ্বিপদ নামের অর্থ "Leptos" অর্থ সরু, কোমল ও নাজুক পাতা বিশিষ্ট, "sperma" অর্থ বীজ এবং "madidus" অর্থ ভেজা বা সিক্ত।
দুর্গা শক্তি নাগপাল
দুর্গা শক্তি নাগপাল () (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো। ২০১৩ সালের ২২ সেপ্টেম্বর তাঁর স্থগিতাদেশ উত্তর প্রদেশ সরকার দ্বারা প্রত্যাহার করা হয়।
মমিনউল্লাহ পাটোয়ারী
মমিনউল্লাহ পাটোয়ারী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মমিনউল্লাহ পাটোয়ারীর বাড়ি চাঁদপুর জেলার সদর উপজেলার মৈশাদী গ্রামে। তাঁর বাবার নাম মেহেরউল্লাহ পাটোয়ারী এবং মায়ের নাম শামছুন নাহার। তাঁর স্ত্রীর নাম নাজনীন মমতাজ। এ দম্পতির দুই ছেলে। তিনি ১৯৭১ সালে চট্টগ্রাম বিশ্ববিদ্যালয়ের ছাত্র ছিলেন। মুক্তিযুদ্ধ শুরু হলে তিনি নিজ এলাকা দিয়ে ভারতে চলে যান। পলাশিতে তিনি প্রশিক্ষণ নেন।
স্বাধীনতার পর মমিনউল্লাহ পাটোয়ারী পুলিশ বাহিনীতে চাকরি করেন। ১৯৯২ সালে সিভিল সার্ভিসে যোগ দেন এবং ২০০৮ সালে সচিব হিসেবে অবসর নেন।
১৯৭১ সালের ২৯ অথবা ৩০ অক্টোবর দুপুর ১২টা। চাঁদপুর নৌবন্দরসংলগ্ন স্থানে বার্মা ইস্টার্নের তেলের ডিপো। বন্দর ও সংলগ্ন তেলের ডিপো, চারদিকে শত্রুর জোরদার নিরাপত্তাব্যবস্থা। দিনে-দুপুরে সেখানে অপারেশন চালানো দুঃসাধ্য এক কাজ। সব উপেক্ষা করে সেখানে অপারেশন চালান নৌকমান্ডো মমিনউল্লাহ পাটোয়ারী ও ফজলুল কবীর। সঙ্গে তাঁদের সহযোগী নান্নু নামে স্থানীয় একজন। দিনের বেলায় চাঁদপুরের বার্মা ইস্টার্নের তেলের ডিপো ধ্বংসে তাঁরা দুজন দুঃসাহসিকতার পরিচয় দেন। দিনে-দুপুরে হঠাৎ বিকট শব্দ। একের পর এক বিস্ফোরণ। দাউদাউ আগুন আর কালো ধোঁয়ার কুণ্ডলী। আগুনের লেলিহান শিখা ও ধোঁয়ার কুণ্ডলী ক্রমেই বড় হয়ে ওপরে উঠতে থাকল। জ্বলন্ত আগুনের তাপে সেখানে টেকা দায়। ভয়াবহ এক অবস্থা। চারদিকে পাকিস্তানি সেনা আর তাঁদের সহযোগীদের হতবিহ্বল ছোটাছুটি। আগুনের শিখায় গুরুতরভাবে পুড়ে গেল তাঁদের কয়েকজনের শরীর। দু-তিনজন তখনই নিহত হলো। জীবনের মায়া-মৃত্যুভয় তাঁদের ছিল না। মমিনউল্লাহ পাটোয়ারী তাঁর সহযোদ্ধাকে সঙ্গে নিয়ে সফলতার সঙ্গে বিস্ফোরক দিয়ে তেলের ডিপো উড়িয়ে দেন। বিস্ফোরণে তেলের ডিপো মারাত্মক ক্ষতিগ্রস্ত হলো। কয়েক ঘণ্টা ধরে হাজার হাজার গ্যালন জ্বালানি তেল পুড়ে নিঃশেষ হয়ে গেল। মমিনউল্লাহ পাটোয়ারী একজন সাহসী নৌকমান্ডো ছিলেন। তিনি মুক্তিযুদ্ধে আরও কয়েকটি সফল অপারেশন করেন। ১৬ আগস্ট চাঁদপুর নৌবন্দরে, ২৬ অক্টোবর চাঁদপুরে দুটি খাদ্যবাহী নৌকা দখল, ৩০ অক্টোবর চাঁদপুর ডাকাতিয়া নদীর লন্ডন ঘাটে আমেরিকান পতাকাবাহী জাহাজ এমডি লোরেন ধ্বংস, চাঁদপুর-লাকসাম রেলপথের একটি কালভার্ট ধ্বংস, ৫ নভেম্বর চীনা পতাকাবাহী জাহাজে আক্রমণ করেন তিনি।
মহেশখালী পৌরসভা
মহেশখালী পৌরসভা বাংলাদেশের কক্সবাজার জেলার একটি পৌরসভা।
মহেশখালী পৌরসভার আয়তন ৭.৬৮ বর্গ কিলোমিটার।
২০১১ সালের পরিসংখ্যান অনুযায়ী মহেশখালী পৌরসভার লোকসংখ্যা ৩৫,০০০ জন। এর মধ্যে পুরুষ ২০,৩৭০ জন এবং মহিলা ১৪,৬৩০ জন। বাৎসরিক জনসংখ্যা বৃদ্ধির হার ২%।
কক্সবাজার জেলা সদর থেকে ১৫ কিলোমিটার উত্তর-পশ্চিমে মহেশখালী পৌরসভার অবস্থান। এ পৌরসভার উত্তরে ছোট মহেশখালী ইউনিয়ন উত্তর পশ্চিমে বড় মহেশখালী ইউনিয়ন; পশ্চিমে কুতুবজোম ইউনিয়ন; দক্ষিণে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন ও চৌফলদণ্ডী ইউনিয়ন অবস্থিত।
৯টি ওয়ার্ড নিয়ে মহেশখালী পৌরসভা গঠিত হয়েছে। এ পৌরসভার প্রশাসনিক কার্যক্রম মহেশখালী থানার আওতাধীন। এটি জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।
ওয়ার্ডভিত্তিক এ পৌরসভার এলাকাগুলো হল:
মহেশখালী পৌরসভার স্বাক্ষরতার হার ৪৮%। এখানে ১টি ডিগ্রী কলেজ, ১টি বিশ্ববিদ্যালয় কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।মহেশখালী সদরে প্রবেশের দুধরনের ব্যবস্থা রয়েছে ৷
মহেশখালী পৌরসভায় যোগাযোগের প্রধান সড়ক চকরিয়া-মহেশখালী সড়ক। সব ধরণের যানবাহনে যোগাযোগ করা যায়। এছাড়া কক্সবাজার মুল শহর হতে সাগর পথে ইঞ্জিন চালিত নৌকা বা স্পীডবোট যোগে মহেশখালী আসা যায় ৷
মহেশখালী পৌরসভায় ৩১ শয্যাবিশিষ্ট ১টি সরকারি হাসপাতাল রয়েছে।
মহেশখালী পৌরসভায় ১৬টি মসজিদ, ৯টি মন্দির ও ২টি বিহার রয়েছে।
মহেশখালী পৌরসভার পূর্ব এবং দক্ষিণ দিকে প্রবাহিত হচ্ছে মহেশখালী চ্যানেল।
মহেশখালী পৌরসভার প্রধান হাট/বাজার হল গোরকঘাটা বাজার।
টেকনাফ পৌরসভা
টেকনাফ পৌরসভা বাংলাদেশের কক্সবাজার জেলার অন্তর্গত একটি পৌরসভা। এটি বাংলাদেশের সর্ব-দক্ষিণের পৌরসভা।
টেকনাফ পৌরসভার আয়তন ৪.০৫ বর্গ কিলোমিটার।
২০১১ সালের পরিসংখ্যান অনুযায়ী টেকনাফ পৌরসভার লোকসংখ্যা ২৫,১৩৭ জন। এর মধ্যে পুরুষ ১৩,৩৭৬ জন এবং মহিলা ১১,৭৬১ জন।
টেকনাফ উপজেলার দক্ষিণাংশে টেকনাফ পৌরসভার অবস্থান। কক্সবাজার জেলা সদর থেকে এ পৌরসভার দূরত্ব প্রায় ৮২ কিলোমিটার। এর উত্তরে ও পশ্চিমে টেকনাফ সদর ইউনিয়ন, দক্ষিণে সাবরাং ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।
গণপ্রজাতন্ত্রী বাংলাদেশ সরকার ২০০০ সালে একটি প্রজ্ঞাপনের মাধ্যমে টেকনাফ উপজেলার টেকনাফ সদর ইউনিয়নের টেকনাফ মৌজার অাংশিক নিয়ে টেকনাফ পৌরসভা গঠন করে। জনগণের সার্বিক সহযোগিতায় ২০১২ সালের ১১ জুলাই এ পৌরসভাকে "গ" শ্রেণী থেকে "খ" শ্রেণীতে উন্নীত করা হয়।
টেকনাফ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম টেকনাফ মডেল থানার আওতাধীন। এটি জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
টেকনাফ পৌরসভার স্বাক্ষরতার হার ৫৫.৭০%। এ পৌরসভায় ১টি সরকারি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।টেকনাফ পৌরসভায় যোগাযোগের প্রধান সড়ক কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।
টেকনাফ পৌরসভায় ২৮টি মসজিদ ও ১টি মন্দির রয়েছে।
টেকনাফ পৌরসভার পূর্ব সীমান্ত দিয়ে প্রবাহিত হচ্ছে নাফ নদী।
টেকনাফ পৌরসভায় মোট ১টি হাট-বাজার রয়েছে।
চন্দনাইশ পৌরসভা
চন্দনাইশ পৌরসভা বাংলাদেশের চট্টগ্রাম জেলার একটি পৌরসভা।
চন্দনাইশ পৌরসভার আয়তন ১৭.০৮ বর্গ কিলোমিটার।
২০১১ সালের পরিসংখ্যান অনুযায়ী চন্দনাইশ পৌরসভার লোকসংখ্যা প্রায় ৩৫ হাজার।
চন্দনাইশ উপজেলার মধ্য-পশ্চিমাংশে চন্দনাইশ পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব ৩৫ কিলোমিটার। এর উত্তরে কাঞ্চনাবাদ ইউনিয়ন, জোয়ারা ইউনিয়ন ও বরকল ইউনিয়ন; পশ্চিমে বরকল ইউনিয়ন ও বরমা ইউনিয়ন; দক্ষিণে বরমা ইউনিয়ন ও সাতবাড়িয়া ইউনিয়ন এবং পূর্বে সাতবাড়িয়া ইউনিয়ন ও হাশিমপুর ইউনিয়ন অবস্থিত।
চন্দনাইশ উপজেলার প্রাণকেন্দ্র চট্টগ্রাম-কক্সবাজার আরাকান সড়কের পাদদেশে ১৭.০৮ বর্গ কিলোমিটার এলাকা নিয়ে ২০০২ সালে চন্দনাইশ পৌরসভা গঠিত হয়। গাছবাড়িয়া, চন্দনাইশ, হারলা ও জোয়ারা মৌজাসমূহকে ৯টি ওয়ার্ডে বিভক্ত করা হয়। এটি একটি "ক" শ্রেণীর পৌরসভা। এ পৌরসভার প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।
ওয়ার্ডভিত্তিক এ পৌরসভার এলাকাসমূহ হল:
চন্দনাইশ পৌরসভার স্বাক্ষরতার হার ৬৮.৪১%। এখানে ২টি কলেজ, ৩টি মাদ্রাসা, ৪টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।চন্দনাইশ পৌরসভায় ১টি সরকারি হাসপাতাল রয়েছে।
চন্দনাইশ পৌরসভায় যোগাযোগের প্রধান সড়ক আরাকান সড়ক (চট্টগ্রাম-কক্সবাজার মহাসড়ক)। সব ধরণের যানবাহনে যোগাযোগ করা যায়।
চন্দনাই পৌরসভায় ৫১টি মসজিদ, ১৮টি মন্দির, ৩টি বিহার এবং ১টি গীর্জা রয়েছে।
চন্দনাইশ পৌরসভার প্রধান প্রধান হাট/বাজারগুলো হল বাগিচা হাট, গাছবাড়িয়া খানহাট, নয়াহাট, খানহাট দৈনিক বাজার এবং চন্দনাইশ দৈনিক বাজার।
ভুটান জাতীয় ফুটবল দল
ভূটান জাতীয় ফুটবল দল আন্তর্জাতিক পর্যায়ে ভূটানের প্রতিনিধিত্ব করে এবং ভূটান ফুটবল ফেডারেশন দ্বারা নিয়ন্ত্রিত হয়। এটি এএফসির সদস্য। ১৯৮২ সালে ফিফার সদস্যপদ লাভ করে।
হোম
এওয়ে
নিম্নলিখিত দল ২০১৮ ফিফা বিশ্বকাপ যোগ্যতা (এএফসি) জন্য নির্বাচন করা হয়েছিল শ্রীলঙ্কা বিরুদ্ধে ম্যাচের জন্য,
রামপুরহাট মহকুমা
রামপুরহাট মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। রামপুরহাট ও নলহাটি মহকুমা এবং ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লক নিয়ে এই মহকুমা গঠিত। উক্ত আটটি ব্লকের অধীনে মোট ৬৫টি গ্রাম পঞ্চায়েত আছে। এই মহকুমার সদর রামপুরহাট।
রামপুরহাট ও নলহাটি পুরসভা ছাড়া রামপুরহাট মহকুমায় ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লকের অধীনে মোট ৬৫টি গ্রাম পঞ্চায়েত রয়েছে।
ময়ূরেশ্বর ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বড়তুরিগ্রাম, দক্ষিণগ্রাম, মল্লারপুর ১, বাজিতপুর, জিকোড্ডা, মল্লারপুর ২, ডাবুক, কানাচি ও তালোয়ান। ব্লকটি ময়ূরেশ্বর থানার অধীনস্থ। ব্লকের সদর মল্লারপুর
ময়ূরেশ্বর ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দশপালসা, কালেশ্বর, ময়ূরেশ্বর, উলকুন্ডা, দেকা, কুন্ডোলা ও সাতপালসা। ব্লকটি ময়ূরেশ্বর থানার অধীনস্থ ব্লকের সদর কোটাসুর
রামপুরহাট ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দখলবাটী, কুসুম্বা, বোনহাট, কষ্টগোরা, মাশরা, বরশাল, খারুন ও নারায়ণপুর। ব্লকটি রামপুরহাট ও মারগ্রাম থানার অধীনস্থ। ব্লকের সদর রামপুরহাট। rampurhat-i block
রামপুরহাট ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বিষ্ণুপুর, হাঁসন ১, মারগ্রাম ১, বুধিগ্রাম, হাঁসন ২, মারগ্রাম ২, দুনিগ্রাম, কালুহা ও সাহাপুর। ব্লকটি মারগ্রাম থানার অধীনস্থ। ব্লকের সদর রামপুরহাট।
মুরারই ১ সমষ্টি উন্নয়ন ব্লকের অধীনে সাতটি গ্রাম পঞ্চায়েত আছে। যথা: ছাতরা, গোরশা, মুরারই, রাজগ্রাম, ডুমুরগ্রাম, মাহুরাপুর ও পালসা। ব্লকটি মুরারই থানার অধীনস্থ। ব্লকের সদর মুরারই।
মুরারই ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: আমডোল, কুশমোর ১, পাইকর ১, জাজিগ্রাম, মিত্রপুর, পাইকর ২, কুশমোরা ২, নন্দীগ্রাম ও রুদ্রনগর। ব্লকটি মুরারই থানার অধীনস্থ। ব্লকের সদর পাইকর।
নলহাটি ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বানিওর, হরিদাসপুর, কাঠিয়া ১, বারলা, কালিঠা, কুরুমগ্রাম, বাউটিয়া, কাঠিয়া ২ ও পাইকপাড়া। ব্লকটি নলহাটি থানার অধীনস্থ। ব্লকের সদর নলহাটি।
নলহাটি ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বারা ১, ভদ্রপুর ১, নোয়াপাড়া, বারা ২, ভদ্রপুর ২ ও শীতলগ্রাম। ব্লকটি নলহাটি থানার অধীনস্থ। ব্লকের সদর লোহাপুর।
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর রামপুরহাট মহকুমার অন্তর্গত আইনসভার কেন্দ্রগুলির অবস্থান নিম্নরূপ:
কেপলার-৬২ই
কেপলার-৬২ই হল এক্সোপ্ল্যানেট বা বহিঃসৌর জাগতিক গ্রহ যা কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিনরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই পৃথিবী থেকে ১২০০ আলোকবর্ষ দূরে বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারনে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।
গ্রহটির বয়স (৭ ± ৪ বিলিয়ন বছর), কিরণবিকাশী (১.২ ± ০.২ গুন পৃথিবীর তুলনায়), ব্যাসার্ধ (১.৬১ ± ০.০৫ গুন পৃথিবীর তুলনায়), পাথুরে (সিলিকেট-আয়রন) এবং যথেষ্ট পানি রয়েছে বলে মনে করা হয়। একটি মডেলিং অধ্যয়নে অনুমান করা হয় যে গ্রহটির অধিকাংশ অঞ্চল সাগরের নিচে।
কেপলার-৬২ই এটির হোস্ট তারকা কেপলার-৬২ কে ১২২ দিনে একবার প্রদক্ষিণ করে এবং পৃথিবীর চেয়ে প্রায় ৬০ শতাংশ বড়।
কেপলার-৬২ই হল একটি সুপার আর্থ বা বহিঃসৌর গ্রহ যার ব্যাসার্ধ পৃথিবীর ১.৬১ গুন। গ্রহটির হোস্ট তারকা বা নক্ষত্রের নাম কেপলার-৬২ যা সূর্যের চেয়ে সামান্য ছোট ও শীতল এবং নক্ষত্রটিকে পাচটি গ্রহ প্রদক্ষিণ করে যাদের মধ্যে কেপলার-৬২এফ এর প্রদক্ষিণকাল সবচেয়ে বেশি। নক্ষত্রটি সামান্য গাঁড় বেগুনী রঙ্গে খালি চোখে দেখা যায়।
সরকারি রাজেন্দ্র কলেজ
সরকারি রাজেন্দ্র কলেজ () : দক্ষিণ বাংলার অন্যতম শ্রেষ্ঠ বিদ্যাপীঠ সরকারি রাজেন্দ্র কলেজ ১৯১৮ সালে প্রতিষ্ঠিত হয় । এটি বাংলাদেশের ফরিদপুর জেলার একটি শিক্ষা প্রতিষ্ঠান। এটি ফরিদপুর জেলা শহরে অবস্থিত।
ফরিদপুর শহর থেকে ২ কিলোমিটার পূর্বে রাজেন্দ্র কলেজের মূল ক্যাম্পাস অবস্থিত। শাখা পদ্মা নদীর পশ্চিম প্রান্তে মোট প্রায় ৫৪.১ একর জায়গা নিয়ে গড়ে উঠেছে সরকারি রাজেন্দ্র কলেজের মূল ক্যাম্পাস। রাজধানী ঢাকা থেকে ১৩০ কিলোমিটার দক্ষিণ-পূর্বে সরকারি রাজেন্দ্র কলেজের অবস্থান।
১৫ নভেম্বর
১৯১৫ সালে অম্বিকাচরণ মুজমদার
ফরিদপুরের গণ্যমান্য ব্যক্তিদের নিয়ে
সভা করে ফরিদপুর শহরে একটা ২য়
গ্রেডের কলেজ স্থাপনের রূপরেখা
প্রণয়নের জন্য কমিটি গঠন করেন।
উক্ত কমিটি কলেজ প্রতিষ্ঠা ও
পরিচালনার জন্য ৮০ হাজার টাকার
প্রাথমিক তহবিল গঠনের সুপারিশ
করে। শহরের গণ্যমান্য ব্যক্তিবর্গ ও
ব্যবসায়ীদের নিকট হতে মাত্র ৪০
হাজার টাকা সংগৃহীত হয়। বাকি টাকার
জন্য অম্বিকাচরণ ভাবতে থাকেন।
তিনি ফরিদপুর জেলার বাইশরশির
জমিদার রমেশ নারায়ণ রায় চৌধুরীর
নিকট আর্থিক সহায়তার বিষয়টি
উত্থাপন করেন। রমেশ নারায়ণ রায়
চৌধুরী কলেজের নাম তাঁর স্বর্গীয়
পিতা রাজেন্দ্র নারায়ণ রায় চৌধুরীর
নামে করার শর্তে ৫০ হাজার টাকা
দেয়ার প্রস্তাব করেন। কলেজ কমিটি
উক্ত প্রস্তাবে স্বীকৃত হয়ে কলেজের
নামকরণ করেন ‘‘রাজেন্দ্র কলেজ’’।
অম্বিকাচরণ মজুমদারের প্রাণান্ত
প্রচেষ্টায় ১৯১৮ সালের ১৩ মে
ভারত সরকারের নিকট হতে রাজেন্দ্র কলেজ অধিভুক্তির চূড়ান্ত অনুমোদন লাভ করে।
সরকারি রাজেন্দ্র কলেজ মূলত ২টি ক্যাম্পাসে বিভক্ত। এই ২টি ক্যাম্পাসের একটি ফরিদপুর শহরের মধ্যেই ফরিদপুর স্টেডিয়াম এর পাশে অবস্থিত। একে ডিগ্রী শাখা বা শহর শাখা বলা হয়ে থাকে। অন্যটি শহর থেকে কিছুটা দূরে বায়তুল-আমান এলাকায় অবস্থিত। এটিকে অনার্স শাখা বা বায়তুল-আমান শাখা বলা হয়ে থাকে।
ঊনবিংশ শতাব্দীর প্রথম দিকে ফরিদপুরে একটি কলেজ প্রতিষ্ঠার প্রয়োজনীয়তা অনুভূত হয় । কেননা এ সময় ফরিদপুর জেলায় ৩৫টি উচ্চ বিদ্যালয় প্রতিষ্ঠা লাভ করে । ফরিদপুর জেলার বিভিন্ন উচ্চ বিদ্যালয় থেকে ম্যাট্রিক পাশ করা শিক্ষার্থীদের উচ্চ শিক্ষার পথ সুগম করতে ফরিদপুর শহরে একটি কলেজ প্রতিষ্ঠার দাবি উস্থাপিত হয় । কিন্তু স্থানীয় প্রশাসন বিষয়টির গুরুত্ব অনুধাবনে ব্যর্থ হন । অতঃপর ফরিদপুরে কলেজ প্রতিষ্ঠার নেতৃত্ব গ্রহণ করেন জেলার বিখ্যাত আইনজীবি এবং প্রখ্যাত কংগ্রেস নেতা (অবিভক্ত কংগ্রেসের সভাপতি) অম্বিকাচরণ মজুমদার ।
আবদুস সালাম আরিফ
আবদুস সালাম মুহাম্মদ আরিফ আলজুমাইলি ("") (২১ মার্চ ১৯২১ – ১৩ এপ্রিল ১৯৬৬) ছিলেন ইরাকের দ্বিতীয় রাষ্ট্রপতি। ১৯৬৩ সাল থেকে আমৃত্যু তিনি এই পদে বহাল ছিলেন। ১৯৫৮ সালের ১৪ জুলাই সংঘটিত অভ্যুত্থানে ইরাকের হাশেমি রাজতন্ত্র উৎখাত করায় তিনি গুরুত্বপূর্ণ ভূমিকা রাখেন।
পানাগড়—মোরগ্রাম সড়ক
পানাগড়—মোরগ্রাম সড়ক হল পানাগড়—দার্জিলিং মোড় জংশনে ২ নং জাতীয় সড়ক থেকে মোরগ্রামে ৩৪ নং জাতীয় সড়ক পর্যন্ত বিস্তৃত একটি সড়ক। এটি কাঁকসা, ইলামবাজার, হেতমপুর, দুবরাজপুর, সিউড়ি, রামপুরহাট, নলহাটি ও লোহাপুর শহরকে যুক্ত করেছে। এটি দুই লেনের (৩০ ফুট চওড়া) হাইওয়ে। এর মোট দৈর্ঘ্য । পানাগড় থেকে সিউড়ির দূরত্ব এবং সিউড়ি থেকে মোরগ্রামের দূরত্ব ।
ইলামবাজারে এই রাস্তা বোলপুর-শান্তিনিকেতন রোডে মিশেছে। ইলামবাজারে এই রাস্তা থেকে দূরে জয়দেব কেন্দুলি অবস্থিত। দুবরাজপুরে এই রাস্তাটি দুটি রাস্তার সঙ্গে মিশেছে; একটি রানিগঞ্জ পাঞ্জাবি মোড় থেকে এসেছে, অন্যটি এসেছে বক্রেশ্বর থেকে সিউড়ি হয়ে। বীরভূম জেলার সদর সিউড়িতে একাধিক রাস্তা এই রাস্তায় এসে মিশেছে; একটি এসেছে বোলপুর-শান্তিনিকেতন থেকে, একটি এসেছে সাঁইথিয়া থেকে, একটি দুবরাজপুর থেকে বক্রেশ্বর হয়ে। শেষোক্ত রাস্তাটি রাজনগর থেকে ৬ নং রাজ্য সড়কের একটি শাখা। তিলপাড়া ব্যারেজ পেরিয়ে ম্যাসেঞ্জোর বাঁধে যাওয়ার রাস্তাটি এই রাস্তা পেরিয়ে গিয়েছে। রামপুরহাটে প্রবেশের আগে তারাপীঠ রোড এখানে মিশেছে। তারাপীঠ এই রাস্তা থেকে দূরে অবস্থিত।
ইলামবাজারে ঢোকার আগে এই রাস্তা অজয় নদ পেরিয়েছে। দুবরাজপুর পেরিয়ে এই রাস্তা বক্রেশ্বর নদ পেরিয়েছে। তিলপাড়া ব্যারেজে এই রাস্তা পেরিয়েছে ময়ূরাক্ষী নদী। রামপুরহাটের আগে এই রাস্তা পেরিয়েছে দ্বারকা নদ। নলহাটির আগে এটি পেরিয়েছে ব্রাহ্মণী নদী।
ইলামবাজার থেকে মোরগ্রাম পর্যন্ত রাস্তাটি অ্যাফকনস কর্তৃক নির্মিত হয়েছে। এই রাস্তা নির্মাণে এশিয়ান ডেভেলপমেন্ট ব্যাঙ্ক ১৫ কোটি মার্কিন ডলার ঋণ দিয়েছিল।
আবদুর রহমান আরিফ
আবদুর রহমান মুহাম্মদ আরিফ আলজুমাইলি (Arabic عبد الرحمن محمد عارف الجميلي""; ১৪ এপ্রিল ১৯১৬২৪ আগস্ট ২০০৭) ছিলেন ইরাকের তৃতীয় রাষ্ট্রপতি। তিনি ১৯৬৬ সালের ১৬ এপ্রিল থেকে ১৯৬৮ সালের ১৭ জুলাই এই পদে আসীন ছিলেন।
আবদুর রহমান আল-বাজাজ
আবদুর রহমান আল বাজাজ (১৯১৩–১৯৭৩) ছিলেন একজন রাজনীতিবিদ, সংস্কারক ও লেখক। তিনি একজন প্যান আরব জাতীয়তাবাদি ছিলেন এবং বাগদাদ ল কলেজের ডিন ও পরে ইরাকের প্রধানমন্ত্রীর দায়িত্বপালন করেছেন। তার মূলত রাজনৈতিক কাজ ছিল বেসামরিক লোক নিয়োগের মাধ্যমে সরকারের পেশাদারিত্ব বৃদ্ধি করা। বাথপন্থি সরকার তার বিরুদ্ধে সরকার বিরোধী কর্মকাণ্ডের অভিযোগ তোলে এবং তাকে বন্দী ও নির্যাতন করা হয়। অসুস্থতার কারণে ১৯৭০ সালে তিনি মুক্তি পান। চিকিৎসার জন্য লন্ডন যাওয়ার পর ১৯৭৩ সালে সেখানে মৃত্যুবরণ করেন।
অস্সজি
অস্সজি () বা অশ্বজিৎ () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।
অস্সজির পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তাঁর পিতা তাঁকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে অস্সজি সহ কৌণ্ডিন্য, ভদ্দিয়, বপ্প এবং মহানাম নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রাণুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে অস্সজি সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।
সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে অস্সজি সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে অস্সজি অর্হত হিসেবে উন্নীত হন।
রাজগৃহে ভিক্ষা করার সময় অস্সজিকে সারিপুত্ত লক্ষ্য করেন, এবং তাঁর ব্যবহারে মুগ্ধ হয়ে তাঁকে অনুসরণ করেন। অস্সজির ভিক্ষাগ্রহণ শেষ হলে, সারিপুত্ত তাঁকে তাঁর শিক্ষক ও অণুসৃত শিক্ষার ব্যাপারে প্রশ্ন করেন। তিনি অনভিজ্ঞ বলে ব্যাখ্যা করে অস্সজি তাঁর উত্তর দিতে প্রথমে অপারগ হলেও সারিপুত্তের অনমনীয়তায় তিনি দুইটি মাত্র শ্লোকে গৌতম বুদ্ধের সমস্ত শিক্ষার নির্যাস ব্যক্ত করেন। শ্লোক দুইটির অর্থ অণুধাবন করে সারিপুত্ত প্রকৃত জ্ঞান লাভের উপায় খুঁজে পেয়েছেন, এই মর্মে তাঁর বাল্যবন্ধু মোগ্গলনকে সংবাদ প্রেরণ করেন। পরে দুই বন্ধু সংঘে যোগদান করে গৌতম বুদ্ধের অন্যতম প্রধান দুই শিষ্যে পরিণত হন।
বৈশালী নগরে ভিক্ষা করার সময়, জৈন ধর্মাবলম্বী তার্কিক সচ্চক গৌতম বুদ্ধের শিক্ষা সম্বন্ধে অস্সজিকে প্রশ্ন করেন। অস্সজি সংক্ষেপে অনাত্তলক্ষন সুত্ত সম্বন্ধে তাঁর নিকট বক্তব্য রাখেন। অস্সজির নিকট গৌতম বুদ্ধের দর্শন সম্বন্ধে জেনে সচ্চক এই দর্শনকে নস্যাৎ করার উদ্দেশ্যে পরবর্তীকালে লিচ্ছবি মহাজনপদে গৌতম বুদ্ধের সঙ্গে তর্কযুদ্ধে অবতীর্ণ হন।
নুরউদ্দিন জেনগি
নুরউদ্দিন আবুল কাসিম মাহমুদ ইবনে ইমাদউদ্দিন জেনগি (ফেব্রুয়ারি ১১১৮ – ১৫ মে ১১৭৪) ছিলেন তুর্কি বংশোদ্ভূত জেনগি রাজবংশীয় শাসক। ১১৪৬ থেকে ১১৭৪ খ্রিষ্টাব্দ পর্যন্ত তিনি সেলজুক সাম্রাজ্যের সিরিয়া প্রদেশ শাসন করেছেন।
ফ্রেড স্পফোর্থ
ফ্রেডেরিক রবার্ট ফ্রেড স্পফোর্থ (; জন্ম: ৯ সেপ্টেম্বর, ১৮৫৩ - মৃত্যু: ৪ জুন, ১৯২৬) নিউ সাউথ ওয়েলসের বালমেইন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া জাতীয় ক্রিকেট দলের অন্যতম তারকা খেলোয়াড় ছিলেন। ঊনবিংশ শতকে অস্ট্রেলিয়া দলের সেরা পেস বোলারদের অন্যতম ফ্রেড স্পফোর্থ "দৈত্যাকায় বোলার" হিসেবে পরিচিত পেয়েছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়া বুশরেঞ্জার্সের প্রতিনিধিত্ব করেছেন তিনি।
ইয়র্কশায়ারে জন্মগ্রহণকারী এডওয়ার্ড স্পফোর্থের সন্তান ফ্রেড স্পফোর্থ সিডনির অদূরে বালমেইন এলাকায় জন্মগ্রহণ করেন। তাঁর বাবা ব্যাংকের কেরানি ও অ্যানা (বিবাহ-পূর্ব ম্যাকডোনেল) গৃহিণী ছিলেন। নিউজিল্যান্ডের হকিয়াঙ্গা এলাকায় শৈশবকাল অতিবাহিত করেন তিনি। গ্লেব রোডের রেভেরেন্ড জন পেনড্রিল’স এগলিনটন হাউজে ব্যক্তিগতভাবে পড়াশোনা করেন। এরপর স্বল্পসময়ের জন্য সিডনি গ্রামার স্কুলে অধ্যয়ন করেন। ব্যাংক অব নিউ সাউথ ওয়লসে তিনিও কেরানি ছিলেন।
১৮৭৭ থেকে ১৮৮৭ সালের মধ্যবর্তী সময়কালে অস্ট্রেলিয়া ক্রিকেট দলে প্রতিনিধিত্ব করেন। স্পফোর্থ টেস্ট ক্রিকেটের ইতিহাসে প্রথম বোলার হিসেবে ৫০-উইকেট লাভ করেছিলেন। এছাড়াও, ১৮৭৯ সালে টেস্ট ক্রিকেটে সর্বপ্রথম হ্যাট্রিক করার গৌরব অর্জন করেন।
১৮৭৭ সালে মেলবোর্নে অনুষ্ঠিত প্রথম টেস্টে অভিষেক ঘটে তাঁর। টেস্ট ক্রিকেটের ইতিহাসে ঐ টেস্টটি ছিল দ্বিতীয়। প্রতিপক্ষ ইংল্যান্ড দলকে নেতৃত্ব দেন জেমস লিলিহোয়াইট, জুনিয়র। প্রথম ইনিংসে তিন উইকেট তুলে নেন স্পফোর্থ। পরের ইনিংসে আরও এক উইকেট পান। কিন্তু খেলায় তাঁর দল ৪ উইকেটে পরাজিত হয়। প্রথম টেস্টে নিউ সাউথ ওয়েলসের বিলি মারডকের পরিবর্তে জ্যাক ব্ল্যাকহামকে উইকেট-রক্ষক হিসেবে দলে অন্তর্ভুক্ত করলে প্রতিবাদস্বরূপ তিনি প্রথম টেস্টে অংশগ্রহণ থেকে বিরত থাকেন।
খেলোয়াড়ী জীবন শেষে ইংল্যান্ডে চলে যান তিনি। সেখানে তিনি ডার্বিশায়ার দলের পক্ষে খেলেন।
১৯৯৬ সালে অস্ট্রেলিয়ান ক্রিকেট হল অব ফেমে অন্তর্ভূক্ত দশজন খেলোয়াড়ের একজন ছিলেন তিনি। অন্যরা হচ্ছেন - জ্যাক ব্ল্যাকহাম, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি।
৫ জানুয়ারি, ২০০৯ তারিখে সিডনি ক্রিকেট গ্রাউন্ডে তাঁর ভাস্কর্য উন্মোচন করা হয়। ২০১১ সালে তাঁকে মরণোত্তর আইসিসি’র হল অব ফেমে অন্তর্ভুক্ত করা হয়।
আবদুল্লাহ বিন আবদুল আজিজ
আবদুল্লাহ বিন আব্দুল আজিজ আল সৌদ (, ""; ১ আগস্ট ১৯২৪ – ২৩ জানুয়ারি ২০১৫) ছিলেন সৌদি আরবের বাদশাহ ও খাদেমুল হারামাইন শরিফাইন। ২০০৫ থেকে ২০১৫ খ্রিষ্টাব্দ পর্যন্ত তিনি এই দায়িত্বপালন করেছেন। তার সৎভাই বাদশাহ ফাহাদ বিন আবদুল আজিজ মারা যাওয়ার পর ২০০৫ সালের ১ আগস্ট তিনি ক্ষমতায় বসেন।
প্রাপ্তবয়স্ক হওয়ার পর অধিকাংশ সময় আবদুল্লাহ গুরুত্বপূর্ণ রাজনৈতিক দায়িত্বপালন করেছেন। ১৯৬১ সালে তিনি মক্কার মেয়র হন যা ছিল তার প্রথম জনসম্পর্কিত অফিস। পরের বছর তাকে সৌদি আরবিয়ান ন্যাশনাল গার্ডের প্রধান নিয়োগ দেয়া হয়। বাদশাহ হওয়ার সময়ও তিনি এই দায়িত্বে ছিলেন। তিনি ডেপুটি প্রতিরক্ষামন্ত্রী হিসেবে দায়িত্বপালন করেছেন। বাদশাহ ফাহাদ বিন আবদুল আজিজ ক্ষমতায় আসার পর তাকে ক্রাউন যুবরাজ ঘোষণা করা হয়। ১৯৯৫ সালে ফাহাদ স্ট্রোকে মারাত্মকভাবে আক্রান্ত হওয়ার পর থেকে যুবরাজ আবদুল্লাহ কার্যত সৌদি আরব শাসন করছিলেন।
তার শাসনামলে আবদুল্লাহ যুক্তরাষ্ট্র ও ব্রিটেনের সাথে ঘনিষ্ঠ সম্পর্ক বজায় রাখেন এবং উভয় পক্ষের কাছ থেকে বিলিয়ন ডলারের বেশি মূল্যের প্রতিরক্ষা সরঞ্জাম কেনেন। তিনি মিউনিসিপল কাউন্সিলে মহিলাদের ভোট দেয়া ও অলিম্পিকে অংশ নেয়ার অধিকার প্রদান করেন। আরব বসন্তের সময় রাষ্ট্রে স্থিতিশীলতা বজায় রাখতে তিনি সক্ষম হন। ২০১৩ সালের নভেম্বরে বিবিসির রিপোর্টে দাবি করা হয় যে দীর্ঘ বন্ধুত্বপূর্ণ সম্পর্কের কারণে সৌদি আরব পাকিস্তানের কাছ থেকে পরমাণু অস্ত্র সংগ্রহ করতে সক্ষম।
আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিওন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।
নিয়োমোনিয়ায় আক্রান্ত হয়ে তিন সপ্তাহ হাসপাতালে থাকা অবস্থায় 23 জানুয়ারি 2015 সালে 90 বছর বয়সে তিনি মৃত্যু বরণ করেন। অতপর সৎ-ভাই সালমান তার স্থলাভিসিক্ত হয়ে সৌদি বাদশা নিযুক্ত হন।
টমাস পেইন
টমাস পেইন () (ফেব্রুয়ারি ৯, ১৭৩৭ - জুন ৮, ১৮০৯)) ছিলেন একজন ইংরেজ ও আমেরিকান রাজনৈতিক কর্মী, দার্শনিক, রাজনৈতিক তাত্ত্বিক এবং বিপ্লবী। আমেরিকান বিপ্লবের শুরুর দিকে দুটি অত্যন্ত প্রভাবনমূলক প্যাম্ফলেট বা পুস্তিকা রচনার মধ্য দিয়ে তিনি বিপ্লবীদের অনুপ্রাণিত করেন। পরবর্তীকালে ১৭৭৬ সালে বৃটেনের কাছ থেকে আমেরিকার স্বাধীনতার ঘোষণাপত্র রচনার ক্ষেত্রে এই প্যাম্ফলেটের অনন্য ভূমিকা অনস্বীকার্য। নবজাগরণের যুগে তাঁর ধারণা বহুজাতিক মানবাধিকারকে প্রতিফলিত করে।
ইংল্যান্ডের নরফোক কাউন্টির থেটফোর্ডে জন্ম নেয়া "পেইন" ১৭৭৪ সালে বেঞ্জামিন ফ্রাঙ্কলিনের সাহায্য নিয়ে বিপ্লবে অংশগ্রহণের উদ্দেশ্যে আমেরিকায় পাড়ি জমান। বিদ্রোহীদের মধ্যে তাঁর লেখার এতটাই প্রভাব ছিল যে জানা যায়, বলতে গেলে প্রায় সব বিদ্রোহীই তাঁর সর্বাধিক বিক্রিত প্যাম্ফলেট "কমন সেন্স" (১৭৭৬) পড়েছিলেন। আমেরিকান শিরোনামে তিনি আরও একটি পুস্তিকা প্রকাশ করেন, যেখানে আমেরিকার বিদ্রোহীদের গ্রেট বৃটেনের কাছ থেকে স্বাধীনতার দাবি প্রতিফলিত হয়। তাঁর "আমেরিকান ক্রাইসিস" (১৭৭৬–৮৩) ছিল আরো একটি অন্যতম বিপ্লবাত্মক প্যাম্ফলেট সিরিজ। এছাড়াও "কমন সেন্স" এর প্রভাব বর্ণনা করতে গিয়ে জন অ্যাডামস বলেছেন,“ "কমন সেন্স" লেখকের কলম ছাড়া ওয়াশিংটনের তরবারি ব্যর্থতায় পর্যবসিত হতো ”
১৭৯০ সালে "পেইন" ফ্রান্সে বসবাস করতেন, এবংএ সময় তিনি ফরাসি বিপ্লবের সাথে গভীরভাবে জড়িয়ে পড়েন। সমালোচকদের জবাব দিতে বিপ্লবের পক্ষাবলম্বন করে তিনি "রাইটস অফ ম্যান" (১৭৯১) লিখেছিলেন। ১৭৯২ সালে ফরাসি বিপ্লবে সমর্থন জানিয়ে লিখিত তার পুস্তিকায় রাষ্ট্রবিরোধী বক্তব্য এবং বৃটিশ উপনিবেশের জন্য হুমকি এমন তথ্য রয়েছে বলে, ইঙ্গ-আইরিশ লেখক, রাজনৈতিক এডমান্ড বার্ক পেইনের অনুপস্থিতিতে বিচারিক আদালতে তাকে অভিযুক্ত করেছিলেন। এছাড়া ১৭৯২ সালে ফরাসি-ভাষী না হওয়া সত্ত্বেও তিনি ফ্রান্সের জাতীয় পরিষদের সদস্য নির্বাচিত হয়েছিলেন। জিরোন্ডিস্ট্রা এসময় তাকে মিত্র আর মন্টেংগ্নার্ড্রা বিশেষকরে রবেস্পিয়েরে তাকে শত্রু মনে করতেন।
ডিসেম্বর ১৭৯৩ সালে পেইন প্যারিসে গ্রেফতার ও কারাবন্দী হন এবং ১৭৯৪ সালে তিনি মুক্তি পান। "দি এজ অফ রিজন" (১৭৯৩–৯৪), নামে প্রকাশিত প্যাম্ফলেটে কার্য-কারণ, মুক্ত চিন্তা ও একাত্নবাদের পক্ষে এবং সাধারণের প্রাতিষ্ঠানিক ধর্মচর্চা এবং খ্রীষ্টান মতবাদের বিরুদ্ধে যুক্তি উপস্থাপনের কারণে তিনি ব্যাপকভাবে সমালোচিত হয়েছিলেন। "এগ্রারিয়ান জাস্টিস" (১৭৯৭), প্রকাশে করে সম্পত্তির উৎপত্তি ও নূন্যতম আয় নিশ্চিতকরণ সম্পর্কে ধারণা দেন। ১৮০২ সালে পেইন যুক্তরাষ্ট্রে ফিরে আসেন, সেখানেই জুন ৮, ১৮০৯ সালে মৃত্যুবরণ করেন। খ্রীষ্টান ধর্মের অবমাননার কারনে মাত্র ছয়জন লোক তার শেষকৃত্য অনুষ্ঠানে যোগ দিয়েছিল।কাজ
শ্রীলঙ্কা জাতীয় ফুটবল দল
শ্রীলঙ্কা জাতীয় ফুটবল দল আন্তর্জাতিক পর্যায়ে শ্রীলঙ্কার প্রতিনিধিত্ব করে এবং শ্রীলঙ্কা ফুটবল ফেডারেশন দ্বারা নিয়ন্ত্রিত হয়। এটি এএফসির সদস্য।
শ্রীলঙ্কা জাতীয় কাবাডি দল
শ্রীলঙ্কা জাতীয় কাবাডি দল আন্তর্জাতিক কাবাডি খেলায় শ্রীলঙ্কার প্রতিনিধিত্বকারী দল।
শ্রীলঙ্কা জাতীয় রাগবি ইউনিয়ন দল
শ্রীলঙ্কা জাতীয় রাগবি ইউনিয়ন দল আন্তর্জাতিক রাগবি খেলায় শ্রীলঙ্কার প্রতিনিধিত্বকারী দল।
চকরিয়া ক্যাডেট মাদরাসা
চকরিয়া ক্যাডেট মাদরাসা চকরিয়া উপজেলায় অবস্থিত দ্বীনি ও আধুনিক শিক্ষার সমন্বয়ে প্রতিষ্ঠিত একটি মাদ্রাসা।
এটি "চকরিয়া আল ইয়ামীন ফাউন্ডেশন" ২০০৫ সালে প্রতিষ্ঠা করে এবং ২০০৬ সালে এর শিক্ষা কার্যক্রম শুরু হয়। এর EIIN কোড হলঃ ১৩১৬৪৯
আন্দালুসের ফিতনা
আন্দালুসের ফিতনা (১০০৯–১০৩১) দ্বারা কর্ডোবা খিলাফত ভেঙে পড়ার পূর্বে ঘটিত গৃহযুদ্ধ ও অস্থিতিশীল সময়কে বোঝায়। ১০০৯ সালে একটি অভ্যুত্থানের মাধ্যমে এর সূচনা হয়। এই অভ্যুথানের পর আলমনজুরের ছেলে আবদুর রহমান সেনচুলোর হত্যাকান্ড, খলিফা দ্বিতীয় হিশামের ক্ষমতাচ্যুতই ও দ্বিতীয় মুহাম্মদের ক্ষমতারোহণের ঘটনা ঘটে। সংঘর্ষের পর সমগ্র আন্দালুস বেশ কয়েকটি তাইফা রাজ্যে বিভক্ত হয়ে পড়ে। ফিতনার ফলে ১০৩১ সালে কর্ডো‌বা খিলাফত বিলুপ্ত হয়ে যায়। তবে বিভিন্ন রাজ্যের শাসকরা খলিফা পদের দাবি করতেন।
অস্থিরতার সময়জুড়ে বিভিন্ন মুসলিম রাজ্যকে উত্তরের খ্রিষ্টান রাজ্যগুলো দাপ্তরিক ও সামরিক দিক থেকে সাহায্য করে। কর্ডোবা ও এর শহরতলীগুলো যুদ্ধের সময় লুঠতরাজের সম্মুখীন হয় এবং মদিনাতুজ জাহরা ও আলকাজার ডি লস রেয়েস ক্রিস্টিয়ানসের মত বিভিন্ন সুন্দর স্থাপনা ধ্বংস হয়ে যায়। সাময়িকভাবে মালাগায় রাজধানী স্থানান্তর করা হয়। বিশ বছরের কিছু কম সময়ের মধ্যে কর্ডোবা খিলাফতের উত্তরসুরি হিসেবে ১০টি ভিন্ন খিলাফত গড়ে উঠে।
৯৭৬ সালে দ্বিতীয় আল হাকামের মৃত্যুর আগ পর্যন্ত কর্ডোবা খিলাফত শক্তিশালী ছিল। উত্তরের খ্রিষ্টান রাজ্যসমূহ একে সম্মান ও ভয় করত। তার মৃত্যুর সময় তার ছেলে দ্বিতীয় হিশাম শিশু অবস্থায় ছিলেন। ফলে উজির আলমনজুর সহজে ক্ষমতার নিয়ন্ত্রণ পান। বিভিন্ন মুসলিম গোষ্ঠীর ঐক্যবদ্ধ অবস্থায় খিলাফত শক্তিশালী ছিল। কিন্তু গৃহযুদ্ধের ফলে তা বিনষ্ট হয়। ক্ষমতা পাকাপোক্ত করতে আলমজুর বার্বা‌রদের অন্যান্য গোষ্ঠীর উপর স্থান দেন। আলমনজুরের ছেলে আবদুল মালিক আল মুজাফফর পিতার উত্তরসুরি হন। বিদ্রোহী গোষ্ঠীগুলোর বিভিন্ন কর্মকাণ্ডের সরকারি নিরাপত্তার অবনতি হয়। ১০০৮ সালে আবদুল মালিক মারা যাওয়ার পর তার ভাই আবদুর রহমান সেনচুলো ক্ষমতালাভ করেন। তিনি খিলাফতের প্রকৃত উত্তরাধিকারী ঘোষণা করার জন্য দ্বিতীয় হিশামকে রাজি করাতে সক্ষম হন।
লিওনের পঞ্চম অলফেনসোর বিরুদ্ধে লড়াইয়ে লিপ্ত সেনচুলোর অনুপস্থিতির সুযোগে দ্বিতীয় হিশামের চাচাত ভাই দ্বিতীয় মুহাম্মদ তাকে ক্ষমতাচ্যুত করেন। সেনচুলো দ্রুত কর্ডো‌বার ফিরে আসেন কিন্তু দীর্ঘ অভিযানের ফলে তার বার্বা‌র সেনাবাহিনী ক্লান্ত ছিল এবং অনেকে দল ছেড়ে চলে যায়। ফলে তিনি দ্বিতীয় মুহাম্মদের কাছে বন্দি হন। পরে তার মৃত্যুদন্ড দেয়া হয়।
এই ঘটনার পর দ্বিতীয় মুহাম্মদের ক্ষমতা ও প্রভাব বৃদ্ধি পায়। বিভিন্ন প্রতিপক্ষ গোষ্ঠী গড়ে উঠে এবং তাকে আরেক উমাইয়া গোষ্ঠী যার নেতৃত্বে ছিলেন সুলাইমান ইবনুল হাকাম, তাদের বিরুদ্ধে অবতীর্ণ হতে হয়। বার্বা‌রদের সাহায্যপুষ্ট সুলাইমান দ্বিতীয় মুহাম্মদকে বন্দী করতে সক্ষম হন এবং ১০০৯ সালে খলিফা হন। এসব ধারাবাহিক ঘটনা হামুদি রাজবংশকে প্রকৃত খিলাফতের অধিকারী দাবি করতে উৎসাহিত করে। তারা কর্ডো‌বা শহরের দিকে অগ্রসর হয়। সুলাইমানকে ক্ষমতাচ্যুত করা হয়। তারা ১০২৩ সাল পর্যন্ত ক্ষমতায় ছিল।
১০২৩ সালে উমাইয়া বংশের পঞ্চম আবদুর রহমান খলিফা হন। একটি নতুন আরোপিত করে নিয়ে অসন্তোষ দেখা দেয়ায় বিদ্রোহে তার পতন হয়।
১০৩১ সাল পর্যন্ত দুইজন উমাইয়া ও একজন হামুদি খলিফা শাসন করেছেন। এরপর কর্ডো‌বার অভিজাতরা খিলাফতের বদলে স্বাধীন রাজ্য স্থাপন করেন। তবে কিছু রাজ্য খিলাফতের দাবি করেছিল।
এসব ধারাবাহিক বিশৃঙ্খলার ফলে খিলাফত ভেঙে তাইফা রাজ্যের সৃষ্টি হয়। উত্তরের খ্রিষ্টান রাজ্যগুলো উভয় পক্ষকে সেনাসহায়তা দিয়ে বিদ্রোহের পক্ষে সমর্থন দেয়। পরের সময়গুলো শান্তিপূর্ণ ছিল না। খিলাফতের বিলুপ্তির পর স্বাধীন তাইফাগুলো পরস্পর লড়াইয়ে অবতীর্ণ হয়। এই অনৈক্যের সুযোগে খ্রিষ্টান রাজ্যগুলো রিকনকোয়েস্টার গতি বৃদ্ধি করে। পরবর্তীতে আলমোরাভি রাজবংশ এসে আন্দালুসকে পুনরায় একত্রিত করে।
আইসিসি বিশ্ব একাদশ টেস্ট ক্রিকেটারদের তালিকা
অত্র নিবন্ধটি আইসিসি বিশ্ব একাদশ টেস্ট ক্রিকেটারদের তালিকা সম্পর্কিত। টেস্ট খেলা আন্তর্জাতিক ক্রিকেট খেলা হিসেবে পরিচিত। এতে শীর্ষস্থানীয় ক্রিকেটভূক্ত দেশগুলো অংশগ্রহণ করে। আন্তর্জাতিক ক্রিকেট কাউন্সিল কর্তৃপক্ষ ছয়-দিনের সুপার টেস্ট আয়োজনের কথা ঘোষণা করেছিল। নির্দিষ্ট সময়ে আইসিসি টেস্ট চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে পৃথিবীর বাদ-বাকী দেশগুলোর শীর্ষস্থানীয় ক্রিকেটারগণ খেলবেন। এ খেলাটি আনুষ্ঠানিকভাবে টেস্টের মর্যাদা দেয়ার কথাও ঘোষণা করা হয়।
১৪-১৯ অক্টোবর, ২০০৫ তারিখে খেলাটি অনুষ্ঠিত হয়েছিল। এরপূর্বে তিনটি একদিনের আন্তর্জাতিক ক্রিকেট খেলাও অনুষ্ঠিত হয়। এতে আইসিসি একদিনের আন্তর্জাতিক চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে বহিঃবিশ্ব একাদশ অংশগ্রহণ করে ও খেলাগুলো ওডিআই মর্যাদা পায়। সবগুলো খেলাই কোমল পানীয় কোম্পানি জনি ওয়াকারের সৌজন্যে অনুষ্ঠিত হয়। এরফলে এটি জনি ওয়াকার সুপার সিরিজ নামে পরিচিতি পায়। খেলাগুলো অস্ট্রেলিয়ায় অনুষ্ঠিত হয়। একদিনের সিরিজসহ সুপার টেস্ট জয় করে অস্ট্রেলিয়া দল। কিন্তু টেস্টের পরিসংখ্যানে অন্তর্ভুক্তির বিষয়ে কিছু ক্রিকেট পরিসংখ্যানবিদের কাছে খেলাগুলোকে ঘিরে বিতর্কের সৃষ্টি হয়।
প্ররম্ভিকভাবে প্রতি চার বছর অন্তর সুপার সিরিজ আয়োজনের কথা বলা হয়। কিন্তু প্রথম টেস্ট আয়োজনের অল্পকিছুদিন পরই আইসিসি প্রধান নির্বাহী ম্যালকম স্পিড নিয়মিত আইসিসি আয়োজনের সূচীপত্র থেকে এ বিষয়টি বাদ দেন। তিনি বলেছেন যে, যখন ভবিষ্যতে প্রকৃত অর্থেই বিশ্ব চ্যাম্পিয়ন দল নির্ধারিত হবে, কেবল তখনই এ ধরনের খেলা আয়োজন করা হবে।
ঐ সময়ে আইসিসি’র টেস্ট ও একদিনের চ্যাম্পিয়নশীপের পয়েন্ট তালিকায় অস্ট্রেলিয়া দল শীর্ষস্থানে অবস্থান করছিল। এরফলে দলটি বহিঃবিশ্ব একাদশের বিপক্ষে খেলার যোগ্যতা লাভ করে।
বিশ্ব একাদশ গঠনকল্পে নির্বাচকমণ্ডলী একটি সংক্ষিপ্ত তালিকা প্রণয়ন করে। দলে ১১জন টেস্ট খেলোয়াড়ের নাম ঘোষণা করা হয়। দল নির্বাচনে নিম্নবর্ণিত সদস্য ছিলেন:-
প্রারম্ভিকভাবে সংক্ষিপ্ত তালিকায় নিম্নবর্ণিত খেলোয়াড়গণের অন্তর্ভুক্তি ঘটানো হয়:-
অ্যান্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), মাইকেল ভন (ইংল্যান্ড), রাহুল দ্রাবিড় (ভারত), বীরেন্দ্র শেওয়াগ (ভারত), শচীন তেন্ডুলকর (ভারত), অনিল কুম্বলে (ভারত), ব্রেন্ডন ম্যাককুলাম (নিউজিল্যান্ড), ড্যানিয়েল ভেট্টোরি (নিউজিল্যান্ড), শোয়েব আখতার (পাকিস্তান), ইনজামাম-উল-হক (পাকিস্তান), ইউনুস খান (পাকিস্তান), মার্ক বাউচার (দক্ষিণ আফ্রিকা), জ্যাক ক্যালিস (দক্ষিণ আফ্রিকা), মাখায়া এনটিনি (দক্ষিণ আফ্রিকা), শন পোলক (দক্ষিণ আফ্রিকা), গ্রেইম স্মিথ (দক্ষিণ আফ্রিকা), মুত্তিয়া মুরালিধরন (শ্রীলঙ্কা), ব্রায়ান লারা (ওয়েস্ট ইন্ডিজ), শিবনারায়ণ চন্দরপল (ওয়েস্ট ইন্ডিজ)।
১৩জন ক্রিকেটার অস্ট্রেলিয়া সফরে যান। পরবর্তীতে দল নির্বাচকমণ্ডলীর সভাপতি সুনীল গাভাস্কার, দলের মনোনীত পরিচালক, কোচ ও দলের অধিনায়কের সম্বন্বয়ে চূড়ান্ত একাদশ প্রকাশ করেন।
শ্রীলঙ্কা মিলিটারি একাডেমি
শ্রীলঙ্কা মিলিটারি একাডেমি , সাধারণত দিয়াতালাওয়া হিসাবে পরিচিত, যা শ্রীলঙ্কা সেনাবাহিনীর অফিসার সৈন্যদের প্রাথমিক প্রশিক্ষণ কেন্দ্র যেটি শ্রীলঙ্কার মধ্য পার্বত্য অঞ্চলের শহর দিয়াতালাওয়ায় অবস্থিত।
মহানাম
মহানাম (); () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।
মহানামের পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তাঁর পিতা তাঁকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে মহানাম সহ কৌণ্ডিন্য, ভদ্দিয়, বপ্প এবং অস্সজি নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে মহানাম সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।
সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে মহানাম সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে মহানাম অর্হত হিসেবে উন্নীত হন।
কাশীর মচ্ছিকাসন্দ অঞ্চলে ভিক্ষা করার সময় চিত্তগহপতি নামক এক গৃহস্থ মহানামের ব্যবহারে মুগ্ধ হয়ে তাঁকে তাঁর গৃহে নিমন্ত্রণ জানান। এই সময় মহানাম তাঁকে "সলাযাতনা বিভঙ্গ সুত্ত" সম্বন্ধে শিক্ষাদান করেন। মুগ্ধ চিত্তগহপতি তাঁকে তাঁর অম্বাতকারাম নামক উদ্যানে নিয়ে যান এবং সেখানে তাঁর জন্য একটি বিহার প্রতিষ্ঠা করেন।
মারিজুয়ানা (দ্ব্যর্থতা নিরসন)
মারিজুয়ানা গাঁজা উদ্ভিদের একটি পদ।
এটি সম্ভবত আরো নির্দেশ করতে পারে: